**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 560**

от заседание на Общинския съвет,

проведено на 26.08.2021 г., Прот. № 34

**ОТНОСНО:** Провеждане на извънредно неприсъствено заседание на Общото събрание на Асоциация по ВиК на обособената територия, обслужвана от „Водоснабдяване и канализация Йовковци“ ООД, гр. Велико Търново

На основание чл. 21, ал. 1, т. 15 и ал. 2 от Закона за местното самоуправление и местната администрация (ЗМСМА), чл. 198е, ал. 3 и ал. 5 от Закона за водите (ЗВ) и във връзка с предложение с Вх. № 1032/11.08.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

I. Упълномощава Кмета на община Свищов, представител по Закона за водите с право да гласува по решенията, посочени в дневния ред на предстоящото извънредно неприсъствено заседание на Общото събрание на Асоциацията по водоснабдяване и канализация на обособена територия, обслужвана от „Водоснабдяване и канализация Йовковци“ ООД, гр. Велико Търново, както следва:

1. Приемане на решение за препоръчителния размер на вноската на държавата в бюджета на Асоциацията по ВиК на обособената територия, обслужвана от „Водоснабдяване и канализация Йовковци“ ООД, гр. Велико Търново за 2022 г., в размер на 27 000 (двадесет и седем хиляди) лева, на основание чл. 20, ал. 3 от Правилника за организацията и дейността на асоциациите по водоснабдяване и канализация - ***дава съгласие – гласува „за“;***

2. Други - ***да гласува съобразно вътрешните си убеждения и в интерес на Община Свищов.***

II. Определя Иван Шопов – Заместник-кмет „Благоустройство и инвестиционна политика“ за представител на Община Свищов в извънредното неприсъствено заседание на Общо събрание на Асоциацията по ВиК на обособената територия, обслужвана от „Водоснабдяване и канализация Йовковци“ ООД, гр. Велико Търново, при невъзможност на Кмета на община Свищов да участва в Общото събрание на Асоциацията по ВиК-Велико Търново, за приемане на посочените решения.

При липса на кворум, представителят да вземе участие в заседание на дружеството на **29.09.2021 г. от 11:00 ч.,** на същото място и при същия дневен ред и условия.

**МОТИВИ:** С писмо с регистрационен индекс № 98-00-258/28.07.2021 г. до Кмета на община Свищов, Областният управител на област Велико Търново в качеството му на председател на Асоциацията по водоснабдяване и канализация на обособена територия, обслужвана от „Водоснабдяване и канализация Йовковци“ ООД, гр. Велико Търново уведомява, че свиква Общото събрание на Асоциацията за провеждане на извънредно неприсъствено заседание на **09.09.2021 г. от 11.00 часа** в сградата на Областна администрация Велико Търново, съгласно обявения в писмото дневен ред.

С оглед осигуряването на участие в извънредно неприсъствено заседание на Общото събрание на Асоциацията по ВиК, е необходимо да бъде упълномощен представител на Община Свищов и да се определи мандатът му при гласуване на решенията.

Съгласно чл. 198е, ал. 3 и ал. 5 от Закона за водите, представителят на Общината по Асоциация по ВиК е Кметът, като при невъзможност той да участва, Общинският съвет определя друг представител. Позицията и мандатът на представителя на общината за заседанията на Общото събрание на Асоциацията по ВиК се съгласуват по ред, определен от Общинския съвет.

В заседанието участват 27 общински съветници.

Гласували “За” – 25, “Против” – няма и “Въздържал се” – 1. Не участва – 1.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/